text: Skraldekonflikt fortsætter
  24 januar 2014 kl. 07.57
  23.500 husstande i Fredericia får ikke hentet deres husholdningsaffald i denne uge.
  Fredag morgen besluttede de 10 skraldemænd at fortsætte deres overenskomststridige arbejdsnedlæggelse, der sker i protest mod arbejdsgiverens udspil til en ny akkord-aftale, oplyser Fredericia Dagblad.
  Husejerne kan få afhentet en ekstra sæk, når konflikten slutter.
  Renovationsarbejderne mødes først mandag morgen igen for at drøfte, om de går i arbejde igen eller fortsætter konflikten.
  Det er vognmandsfirmaet P. Fournaise, der har kontrakt på renovationen.
  Artikel om arbejdskonflikt på Fredericia Dagblads hjemmeside
  